শাবনূর
শাবনূর ১৯৭৯ সালের ১৭ ডিসেম্বর বাংলাদেশের যশোর জেলার শার্শা উপজেলার নাভারণে জন্মগ্রহণ করেন। পারিবারিক ভাবে তার নাম রাখা হয় কাজী শারমিন নাহিদ "নুপুর"। পরে স্বনামধন্য নির্মাতা এবং তার মেনটর এহতেশাম তার নাম রাখেন শাবনূর। শাবনূর শব্দের অর্থ রাতের আলো। শাবনূরের পিতার নাম শাহজাহান চৌধুরী। তিন ভাই বোনের মধ্যে সবচেয়ে বড় তিনি। বোন ঝুমুর এবং ভাই তমাল দুজনেই নিজ নিজ পরিবারসহ অস্ট্রেলিয়া প্রবাসী।
শান
শান (শান্তনু মুখোপাধ্যায়) (জন্ম: ৩০ সেপ্টেম্বর, ১৯৭২) একজন খ্যাতিমান ভারতীয় গায়ক। তিনি ভারতের কলকাতায় ৩০শে সেপ্টেম্বর, ১৯৭২ সালে জন্ম গ্রহণ করেছেন। তিনি মূলত হিন্দি গান গেয়ে থাকেন। ক্যারিয়ারের শুরুতে তিনি তাঁর দিদি সাগরিকার সাথে জুটি বেঁধে কিছু জনপ্রিয় গান গেয়েছিলেন । পরে তিনি হিন্দি ছবির জন্য প্লেব্যাক করেন এবং নিজের প্রাইভেট অ্যালবামও বের করেছেন। তাঁর পিতা মানস মুখোপাধ্যায় বলিউডের একজন সুরকার ছিলেন।